open-index/open-wikipedia-markdown huggingface dataset:
ఎం.ఆర్‌.రాధా

**మద్రాసు రాజగోపాల రాధాకృష్ణన్** ప్రముఖ తమిళ సినిమా, రంగస్థల నటుడు. ప్రముఖ దక్షిణ భారతీయ నటి అయిన రాధిక తండ్రి. ఈయన 1967లో తన సహనటుడు, ఆ తరువాత తమిళనాడు ముఖ్యమంత్రి అయిన ఎం.జి.రామచంద్రన్ పై కాల్పులు జరిపి జైలుకెళ్లాడు.

రాధ, 1907, ఫిబ్రవరి 21న తిరుచ్చిలో జన్మించాడు. చిన్నతనంలోనే తినటానికి మరో చేప ముక్క ఇవ్వనందున తల్లితో గొడవపడి రాధా ఇల్లువదిలి పారిపోయాడు. రంగస్థల నటుడై 5000కు పైగా నాటక ప్రదర్శనలిచ్చాడు. 10వ ఏట ప్రారంభమైన చిన్నచితకా వేషాలేసి, చివరికి ఆయన్నే దృష్టిలో పెట్టుకొని నాటకాలు వ్రాసే స్థాయికి ఎదిగాడు.

రాధా రక్త కన్నీరు నాటకం విజయవంతమవడంతో పేరు సంపాదించుకున్నాడు. ఈ నాటకాన్నే సినిమాగా తీసినప్పుడు అందులో కూడా అద్భుతంగా నటించి అగ్రతారగా ఎదిగాడు. ఈ సినిమా ఈయనకు అంతర్జాతీయ గుర్తింపు, పురస్కారాలను సంపాదించి పెట్టింది. ఇటీవలి రక్తకన్నీరు సినిమాను కన్నడలో ఉపేంద్ర పునర్నిర్మించాడు. రక్తకన్నీరులో రాధా నటనను దేవానంద్, అమితాబ్ బచ్చన్ వంటి అనేక మంది నటులు భారతీయ సినీ చరిత్రలోనే అత్యద్భుతమైన నటనగా కొనియాడారు. ఈ నటనను మరే నటుడు అనుకరించలేడని అన్నారు.

## ఎమ్‌జిఆర్‌పై కాల్పులు జరిపిన ఘటన
1967 జనవరి 12 న ఎం ఆర్ రాధా, ఎమ్‌జిఆర్‌ ఇంటికి వెళ్ళి, అతడిపై తుపాకితో కాల్పులు జరిపాడు. నిర్మాత కె.ఎన్.వాసుతో కలిసి సినిమా నిర్మాణం గురించి మాట్లాడే ఉద్దేశంతో ఎమ్‌జిఆర్‌ ఇంటికి వెళ్ళాడు. మాట్లాడుతూ ఉండగానే హఠాత్తుగా లేచి నిలబడి, తుపాకీతో ఎమ్‌జిఆర్‌ను ఒకసారి కాల్చాడు. తూటా ఎమ్‌జిఆర్‌ ఎడమ చెవి పక్కగా గిగబడింది. ఆ వెంటనే రాధా తనను తానే రెండు సార్లు - ఒకటి కణతవద్ద, రెండోది మెడమీదా - కాల్చుకున్నాడు. ఇద్దరినీ ప్రభుత్వ ఆసుపత్రిలో చేర్చి చికిత్స చేసారు.

కేసును విచారించిన చెంగల్పట్టు సెషన్స్ కోర్టు, రాధాకు 7 సంవత్సరాల కారాగర శిక్ష విధిస్తూ 1967 నవంబరు 4న తీర్పు ఇచ్చింది. తరువాత హైకోర్టు ఆ తీర్పును ఐదేళ్ళ మూడు నెలలకు తగ్గించింది.

## నటించిన చిత్రాలు

## మరణం
రాధా 1979 సెప్టెంబరు 17 న, తన 72 వ ఏట, కామెర్ల కారణంగా తిరుచిరాపల్లి లోని తన స్వగృహంలో కన్నుమూసాడు.

## మూలాలు

## బయటి లింకులు
* 
* ఎం.ఆర్‌.రాధ స్మృత్యర్ధం ఒక ప్రత్యేక తపాళాబిళ్ల విడుదలచేసిన సందర్భంగా హిందూ పత్రికలో వార్త 
* ''పావమణిప్పు'' చిత్రము నుండి ఒక దృశ్యం 
* రత్తకన్నీరు నుండి ఒక దృశ్యం

వర్గం:1907 జననాలు
వర్గం:1979 మరణాలు
వర్గం:తమిళ సినిమా నటులు
వర్గం:తమిళ రంగస్థల నటులు
వర్గం:నాస్తికులు
వర్గం:తమిళనాడు సినిమా నటులు
వర్గం:తమిళనాడు రంగస్థల నటులు
పెదపాలెం (దుగ్గిరాల మండలం)

**పెదపాలెం**, గుంటూరు జిల్లా, దుగ్గిరాల మండలానికి చెందిన రెవెన్యూయేతర  గ్రామం.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.

### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.

## గ్రామంలో మౌలిక వసతులు
### ప్రాథమిక ఆరోగ్య ఉపకేంద్రం
### బ్యాంకు
యూనియన్ బ్యాంకు

### త్రాగునీటి సౌకర్యం
ఈ గ్రామంలో ఎన్.టి.అర్. సుజల స్రవంతి పథకం క్రింద నిర్మించిన శుద్ధినీటి కేంద్రాన్ని, 2015,సెప్టెంబరు-24వ తేదీనాడు ప్రారంభించారు. కీ.శే.గోగినేని వెంకటకృష్ణారావు ఙాపకార్ధం, ఆయన భార్య శ్రీమతి దుర్గాంబ, కుమారుడు, ప్రవాసాంధ్రుడు శ్రీ వెంకటరామకృష్ణప్రసాదు, మూడున్నర లక్షల రూపాయల వితరణతో, ఈ కేంద్రాన్ని నిర్మించారు.

## గ్రామ పంచాయతీ
2021, ఫిబ్రవరి లో ఈ గ్రామ పంచాయతీకి జరిగిన ఎన్నికలలో శ్రీ పాటిబండ్ల కృష్ణ ప్రసాదు , [సర్పంచి]గా ఎన్నికైనారు

## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు

## ప్రముఖులు
*పుతుంబాక శ్రీరాములు స్వాతంత్ర్య సమర యోధుడు, పెదపాలెం సర్పంచిగా రాజకీయ జీవితాన్ని ప్రారంభించిన ఆయన ఈమని సమితి అధ్యక్షునిగా పనిచేశారు. 1955 నుండి 1962 వరకూ ఎం.ఎల్.ఏ.గా ఉన్నారు. పెదపాలెం, శృంగారపురం, రేవేంద్రపాడు, తెనాలి వద్ద వంతెనలు, పెదపాలెంలో రహదారులు, పాఠశాల ఏర్పాటుచేసిన ఘనులు. ఉమ్మడి మదరాసు రాష్ట్ర ముఖ్యమంత్రి శ్రీ రామస్వామి రెడ్డియారు లాంటి వారు పెదపాలెం వచ్చారంటే అది పుతుంబాక ఘనతే.
*పాతూరి నాగభూషణం
*వాసిరెడ్డి శ్రీకృష్ణ

## మూలాలు


వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:దుగ్గిరాల మండలం లోని రెవిన్యూయేతర గ్రామాలు
హాయ్ సుబ్రహ్మణ్యం

హాయ్ సుబ్రహ్మణ్యం 2006 ఫిబ్రవరి 24న విడుదలైన తెలుగు సినిమా. శ్రీలక్ష్మీ జ్యోతి క్రియేషన్స్ పతాకం కింద ఎ.ఎన్.బాలాజీ నిర్మించిన ఈ సినిమాకు పర్తి భాస్కర్ దర్శకత్వం వహించాడు. శ్రీరాం, ఆర్తీ అగర్వాల్, విక్రం ఆదిత్య, వడివేలు లు ప్రధాన తారాగణంగా నటించిన ఈ సినిమాకు శ్రీకాంత్ దేవా సంగీతాన్నందించాడు.

## తారాగణం

* శ్రీరామ్
* ఆర్తీ అగర్వాల్
* సమిత
* విక్రం ఆదిత్యా
* వడివేలు
* మదన్ పాఫ్
* కిరణ్ మనోహర్
* పంగు రవి
* రవిప్రకాష్
* విజిరెడ్డి
* సూజాత
* సుహాసిని
* భావ లక్ష్మణ్
* కుట్టి విఘ్నేష్
* కూల్ సురేష్
* కరాటే రాజా

## సాంకేతిక వర్గం

* స్టిల్స్: కుమార్
* రచనా సహకారం:వెలిదండ్ల శ్రీరామమూర్తి
* ఆర్ట్ డైరక్టర్: ఆర్.కె.విజయ్ మురుగన్
* మాటలు: ఎం.రాజశేఖర్ రెడ్డి
* పాటలు: వనమాలి, భారతీబాబు, పొందూరి
* నేపథ్యగానం: టిప్పు, రంజిత్, రఘు కుంచె, గంగా, రేష్మి
* ఏడిటింగ్: మధు
* ఫైట్స్: కనల్ కణ్ణన్
* సంగీతం: శ్రీకాంత్ దేవా
* నిర్మాత: ఎ.ఎన్.బాలాజీ
* కథ, స్క్రీన్ ప్లే, దర్శకత్వం: పర్తి భాస్కర్

## మూలాలు

## బాహ్య లంకెలు

* https://www.youtube.com/watch?v=ZTJFkKt7ZJI
వర్గం:ఆర్తీ అగర్వాల్ నటించిన సినిమాలు
వర్గం:తెలుగు ప్రేమకథా సినిమాలు
అలా

thumb|జీవా
ఓ నలుగురు యువకులు. అందరూ స్నేహితులే. మరో పక్క నాయకానాయికలు. వీళ్లంతా విడివిడిగా తీసుకున్న నిర్ణయాలు ఆ రాత్రి వారి జీవితాల్లో ఎంతటి తుపాను రేపాయన్నదే అసలు కథ. చీకటిపడ్డప్పటి నుంచి తెల్లారే వరకూ వాళ్ల మధ్య చోటు చేసుకున్న పరిణామాలతో సాగుతుందీ చిత్రం.  

## తారాగణం

* కార్తీక్ 
* రోహన్ 
* విదిశ 
* విజయ్ ఆత్మ 
* అజయ్ 
* బాలచందర్ 
* వేణుమాధవ్ 
* జీవా 
* సూర్య 
* అనంత్ 
* చిత్రం శీను 
* నర్సింగ్ యాదవ్. 

## సాంకేతిక వర్గం

* దర్శకుడు: మనోహర్ చిమ్మని
* నిర్మాత: మనోహర్ చిమ్మని 
* నిర్మాణ సంస్థ: మనూ టైమ్ మూవీ మిషన్ 
* విడుదల:2007.

## విశేషాలు
* ఒక్క ప్రారంభపు సన్నివేశం తప్పితే మిగిలిన కథంతా రాత్రి పూట నడుస్తుంది. దీనికి పెట్రోలు బంకు నేపథ్యం. 
* 32 మంది నూతన నటీనటులను పరిచయం చేశారు. 
* ఇందులో పాత్రలకు పేర్లుండవు.

వర్గం:2007 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:వేణుమాధవ్ నటించిన సినిమాలు
హంగామా (సినిమా)

ఎస్.వి.కృష్ణారెడ్డి దర్శకత్వం వహించిన తెలుగు కామెడీ చిత్రం **హంగామా.** ఈ చిత్రం 2005 ఏప్రిల్ 28 న విడుదలై సూపర్ హిట్ అయ్యింది. ఇది 100 రోజులు నడిచింది. ఇది మలయాళ చిత్రం *మట్టుపేట్టి మచ్చన్* (1998) కు రీమేక్. దీన్ని తమిళంలో *బండా పరమశివం* (2003) గాను, హిందీలో *హౌస్‌ఫుల్ 2* (2012) గానూ పునర్నిర్మించారు. ఈ చిత్రం 23 కేంద్రాల్లో 100 రోజులు నడిచింది.

## కథ
పెద్దబాబు ( కోట శ్రీనివాసరావు ), చిన్నబాబు ( తనికెళ్ళ భరణి ) సవతి సోదరులు, ఇరుగు పొరుగువారు. ఇద్దరికీ చెరో అందమైన కుమార్తె ఉన్నారు. పెళ్ళిచూపుల కోసం బాలరాజు ( సునీల్ ) చిన్నబాబు ఇంటికి వచ్చినపుడు అవమానానికి గురవుతాడు. విద్యాజ్యోతికి - చిన్న బాబు కుమార్తె - భర్తగా చెత్త యువకుడు వచ్చేలా చూసి ప్రతీకారం తీర్చుకోవాలని బాలరాజు అనుకుంటాడు.

బాగా వెతికి బాలరాజు మూలికలు అమ్మే మోసగాడు బాలూ ( వేణు మాధవ్ ) ను ఎంచుకుంటాడు. కొన్ని అపార్థాల కారణంగా, అతను పెద్దబాబు ఇంటికి వెళ్ళి అతడి కుమార్తె దివ్య ( అభినయ శ్రీ ) ను వలలో వేసుకోడానికి ప్రయత్నిస్తాడు. వృత్తిపరంగా తార్పుడుగాడు అయిన బద్రీ (అలీ) అనే మరో పనికిరాని వాణ్ణి బాలరాజు కలుస్తాడు. బాలూ, బద్రి ఇద్దరూ చిన్నబాబు, పెద్దబాబులను ఆకట్టుకోవడానికి జమీందారు కుమారులం అని చెప్పుకుంటారు. బాలు, బద్రిలతో దివ్య, విద్యలు ప్రేమలో పడతారు. వాళ్ళ జీవితాలు ఏ మలుపులు తిరుగుతాయో మిగతా సినిమాలో చూడవచ్చు

## నటవర్గం

* అలీ
* వేణు మాధవ్
* కోట శ్రీనివాసరావు
* తనికెళ్ళ భరణి
* బ్రహ్మానందం
* నర్సింగ్ యాదవ్
* ఎం.ఎస్.నారాయణ
* రాజేంద్ర బాబు
* రామరాజు
* ధర్మవరపు సుబ్రమణ్యం
* సునీల్
* గుండు హన్మంతరావు
* రఘు బాబు
* జ్యోతి
* అభినయశ్రీ
* ఆముక్త మాల్యద
* జయలలిత
* శోభారాణి
* శోభన
* విమలశ్రీ

## పాటల జాబితా
* ముత్తమ్మ ముత్తమ్మ 
* మాణిక్యవీణా 
* చిరు చిరు 
## సాంకేతిక వర్గం

* కథ: ఎస్.వి.కృష్ణారెడ్డి
* సంగీతం: ఎస్.వి.కృష్ణారెడ్డి
* చిత్రానువాదం: ఎస్.వి.కృష్ణారెడ్డి
* దర్శకత్వం: ఎస్.వి.కృష్ణారెడ్డి
* ఛాయాగ్రాహకుడు: వి శ్రీనివాసరెడ్డి
* సంభాషణలు: జనార్థన్ మహర్షి
* కళ: జెపి
* పోరాటాలు: విజయ్
* సాహిత్యం: భువన చంద్ర, చంద్రబోస్ & భాస్కరభట్ల
* కూర్పు: వి నాగిరెడ్డి
* ఎగ్జిక్యూటివ్ ప్రొడ్యూసర్: వి సురేష్ రెడ్డి
* నిర్మాత: వెంకట్
* విడుదల తేదీ: 2005 ఏప్రిల్ 28

వర్గం:తెలుగు హాస్య సినిమాలు
వర్గం:ఎస్.వి. కృష్ణారెడ్డి దర్శకత్వం వహించిన సినిమాలు
వర్గం:ఆలీ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
సత్యభామ (1981 సినిమా)

thumb|ఇది సత్యభామ (1981 సినిమా) అనే సినిమా పోస్టర్
సత్యభామ, సత్రాజిత్తు అనే రాజు కుమార్తె. ఈమెను కృష్ణునికి ఇచ్చి పరిణయం చేస్తాడు. సత్యభామ,భూదేవి అంశతో జన్మించడం వల్ల నరకాసుర వధకు కారకురాలు అయ్యింది.

## తారాగణం
చంద్రమోహన్ 

జయసుధ 

కాంతారావు

## సాంకేతిక వర్గం
దర్శకుడు: కె.రాఘవేంద్రరావు 

సంగీతం: చక్రవర్తి 

నిర్మాణ సంస్థ: శ్రీ సరసా మూవీస్ 

నేపథ్య గానం: ఎస్ పి బాలసుబ్రహ్మణ్యం, పి సుశీల, ఎస్ పి శైలజ  

సాహిత్యం: వేటూరి సుందరరామమూర్తి 

వీడుదల:30:10:1981.

## పాటల జాబితా
1.డాడీ డాడీ ఓ మై డాడీ నేను వచ్చింది పనికోసం, రచన: వేటూరి సుందరరామమూర్తి, గానం.శ్రీపతి పండితారాధ్యుల బాలసుబ్రహ్మణ్యం , శైలజ 

2.ముత్యాల ముంగిట్లో పగడాల పల్లకిలో, రచన: వేటూరి, గానం ఎస్ పి బాలసుబ్రహ్మణ్యం, పి సుశీల 

3.శివరాత్రి ఉపవాసం హరి హరి, రచన: వేటూరి, గానం.ఎస్ పి బాలసుబ్రహ్మణ్యం, పి సుశీల 

4.సిసలైన తెలుగింటి ఓ రామచిలక, రచన: వేటూరి, గానం.ఎస్ పి బాలసుబ్రహ్మణ్యం, పి సుశీల. 

## మూలాలు
1.ఘంటసాల గళామృతము, కొల్లూరి భాస్కరరావు బ్లాగ్.

వర్గం:జయసుధ నటించిన సినిమాలు
వర్గం:చంద్రమోహన్ నటించిన సినిమాలు
జాంబవతి

thumb|శ్రీకృష్ణునితో జాంబవతి వివాహం - 19వ శతాబ్దం నాటి పూనే చిత్రం
రామాయణం నాటి జాంబవంతుడి  కుమార్తె **జాంబవతి**. జాంబవంతుడు తనకు దొరికిన శమంతకమణి జాంబవతికి బహూకరిస్తాడు. జాంబవంతుడిని 28 రోజుల యుధ్ధంలో ఓడించి, జాంబవతిని చేపడతాడు శ్రీకృష్ణుడు. ఈమె శ్రీకృష్ణుని ఎనిమిదుగురు భార్యలలో ఒకతే. ఈమె గొప్ప వీణా విద్వాంసురాలు.

జాంబవతికి పది మంది కుమారులు. వారిలో పెద్దవాడు సాంబుడు. ఆ తరువాత వారు సుమిత్రుడు, పురుజితుడు, సత్యజితుడు, సహస్రజితుడు, విజయుడు, చిత్రకేతు, వసుమంతుడు, ద్రవిడ, కృతు. జాంబవంతీ పుత్రులపై కృష్ణునికి ప్రత్యేక అభిమానమున్నది.

శ్రీ కృష్ణదేవరాయలు జాంబవతీ ఇతివృత్తం ఆధారంగా సంస్కృతములో జాంబవతీ కళ్యాణము అనే కావ్యాన్ని రచించాడు.

## ఇవి కూడా చూడండి
* సాంబుడు

## మూలాలు


వర్గం:పురాణ పాత్రలు
వర్గం:భాగవతము
హాస్యము

హాస్యము అనేది జీవితములో చాలా ప్రధానమైన రసం. **హాస్యము** (*Humour* or *humor*) అనగా వినోదం కలిగించి నవ్వు పుట్టించే లక్షణం కలిగిన ఒక భావానుభవం. హాస్యం అంటే ఏమిటి, అది ఎలా సంభవిస్తుంది, దాని వలన ప్రయోజనాలు ఇబ్బందులు ఏమిటి అనే విషయాలపై పలు అభిప్రాయాలున్నాయి. దైనందిన జీవితంలోను, సినిమాలలోను, సాహిత్యంలోను, వ్యక్తుల వ్యవహారాలలోను హాస్యం ఒక ముఖ్యమైన పాత్ర కలిగి ఉంటుంది.

[thumb|"నవ్వు" అనేది హాస్యాన్ని వ్యక్తీకరించే ఒక ముఖ లక్షణం- [:en:Eduard von Grützner|ఎడ్వార్డ్ వాన్ గ్రూజనర్ చిత్రం.]]

## హాస్యం గురించి సిద్ధాంతాలు

హాస్యం ఉత్పన్నమయ్యే పరిస్థితులు
* ఒక సందర్భంలో ఉన్న దృక్పథానికి అనుకోని మార్పు సంభవించి (shift in perception or answer), అయినా గాని పాత "మూడ్"కు సంబంధం కలిగి ఉండడం వలన.
* టెన్షన్‌గా ఉన్న స్థితినుండి ఆకస్మికంగా ఊరట లభించడం - ఈ ఊరట నిజమైనది కావచ్చును. లేదా కేవలం మాటలలే పరిమితమై ఉండవచ్చును.
* రెండు ఐడియాలు లేదా విషయాలు కలగాపులగం కావడం - అయినా వాటిమధ్య అంతరంతోపాటు సంబంధం కూడా మిగిలి ఉండడం.
* వేరొకరి పొరపాటు లేదా అజ్ఞానం లేదా దుస్థితి పట్ల మరొకరు నవ్వి నివోదం పొందడం. ఇందులో ఒకరికి ఇబ్బందికరమైన పరిస్థితి ఉంటే మరొకరికి ఆధిక్యత కనపరచే భావం ఉంటుంది.

హాస్యం గురిచి ప్లేటో ఇలా అన్నాడు (సోక్రటీస్ చెప్పినట్లుగా) - ఒకరిపట్ల వ్యంగ్యంగా ప్రవర్తించినపుడు రెండవవారు దానిని త్రిప్పికొట్టలేని పరిస్థితి ఉంటుంది. దానిని అర్ధం చేసుకోలేకపోవడమే వ్యంగ్యం. అరిస్టాటిల్ ఇలా అన్నాడు - జుగుప్స కలిగించని అందవిహీనత హాస్యానికి ప్రాథమిక ఉపకరణం.

హాస్యానికి అసంబద్ధత (Incongruity Theory) కారణం అని కాంట్ అభిప్రాయం. ఒక నిశ్చితమైన ఫలితం లేని పరిస్థితి హాస్యం అవుతుంది అని. దీనినే హెన్రీ బెర్గ్‌సన్ మరింత విపులీకరించాడు. ఈ సిద్ధాంతాలపై అనేక పొడిగింపులు, వివరణలు ఉన్నాయి. 
మోరియల్ అనే విశ్లేషకుడు "ఏకకాలపు కలగాపులగం" (simultaneous juxtapositions) అనే అంశానికి ప్రాధాన్యత ఇచ్చాడు. లాట్టా (Latta) అనే శాస్త్రజ్ఞుడు మాత్రం ఒక పరిస్థితిలో ఒక పజిల్‌కు సమాధానం లభించినపుడు కలిగే దృక్పథపు మార్పు హాస్యానికి ప్రధానమైన అంశం అన్నాడు. ఇంకా ఇలాంటి అనేక సిద్ధాంతాలు ఉన్నాయి. కొందరు మాత్రం అసలు హాస్యాన్ని ఇలా విశ్లేషించడం తగదన్నారు.

## హాస్యం కలిగించే సందర్భాలు
హస్యం "పండించే" విషయాలు
* భావాలకు, ఉద్వేగాలకు ఆ విషయం హత్తుకుకోవాలి.
* వాస్తవానికి కొంత పోలిక ఉండాలి కాని వాస్తవం కాకూడదు.
* అనుకోని మలుపు ( surprise, misdirection, contradiction, ambiguity or paradox).

; హాస్యం కలిగించే సంభాషణాంశాలు

* ఉత్ప్రేక్ష
* అతిశయోక్తి
* అసంబద్ధత (ఫార్స్)
* సందర్భం మార్పు (reframing)
* సమయస్ఫూర్తి
* శ్లేష

రోవాన్ అట్కిన్సన్ (Rowan Atkinson) అనే ప్రసిద్ధ హాస్య నటుడు ఒక ఉపన్యాసంలో హాస్యాన్ని కలిగించే హావభావాలు ఇవి అని చెప్పాడు 
* అసాధారణంగా ప్రవర్తించడం
* ఉండకూడని స్థలంలో ఉండడం
* ఉండకూడని సైజులో ఉండడం

## తెలుగు సినిమాలలో హాస్యం

## ఇవి కూడా చూడండి
* హాస్య యోగా
* నవరసాలు
* చలోక్తి
* కామెడీ
* కార్టూనులు
* తెలుగు సినిమాలో హాస్యం
* తెలుగు సాహిత్యంలో హాస్యం
* హాస్యబ్రహ్మ జంధ్యాల సినిమాల్లోని సన్నివేషాలు 
* తెలుగులో కొన్ని ప్రసిద్ధ హాస్య రచనలు
** గణపతి
** బారిష్టర్ పార్వతీశం
** కాంతం కథలు
** అత్తగారి కథలు
** మల్లిక్ రచనలు 
*భారతీయ హాస్యనటుల జాబితా

## మూలాలు

## బయటి లింకులు

వర్గం:నవరసాలు
చక్రపాణి (సినిమా)

ప్రసిద్ధ తెలుగు సినిమా రచయిత, దర్శకుడు, నిర్మాత గురించిన వ్యాసం కోసం "చక్రపాణి" చూడండి.

**చక్రపాణి** మంచి హాస్యభరితమైన తెలుగు సినిమా. దీనిని భరణీ పిక్చర్స్ పతాకంపై భానుమతీ రామకృష్ణారావులు నిర్మాతలుగా నిర్మించారు. ప్రధాన పాత్రల్ని అక్కినేని నాగేశ్వరరావు, భానుమతి పోషించారు.  

## తారాగణం

* అక్కినేని నాగేశ్వరరావు_వెంకటాచలం
* పాలువాయి భానుమతి_మాలతి 
* చిలకలపూడి సీతారామాంజనేయులు_చక్రపాణి 
* సామర్ల వెంకట రంగారావు 
* సి.ఎస్.రాజకుమారి 
* సూర్యకాంతం_ మనోరమ 
* అమరనాథ్_సారథి 
* కంచి నరసింహారావు 
* టి.జె.కమలాదేవి_శాంత 
* డాక్టర్ శివ రామకృష్ణయ్య_ముకుందరావు 
* ఛాయాదేవి_ఉష 
* రమణారెడ్డి_ఆనందరావు 
* వంగర_కోటయ్య 
* చంద్రశేఖర్_జగన్నాథం 
* అల్లు రామలింగయ్య_పూజారి .

## సాంకేతిక వర్గం

* నిర్మాత, దర్శకుడు: పి.ఎస్.రామకృష్ణారావు 
* సంగీతం: పి.భానుమతి 
* పాటలు:రావూరి వెంకట సత్య నారాయణ 
* నేపథ్య గానం: పి.భానుమతి, ఎ.ఎం.రాజా, కమలాదేవి 
* ఛాయా గ్రహణం: పి ఎస్ సెల్వరాజు 
* కూర్పు: పి.ఎస్.రామకృష్ణారావు 
* సమర్పణ: పి.భానుమతి 
* నిర్మాణ సంస్థ: భరణి పిక్చర్స్ 
* విడుదల:19:03:1954.

## సంక్షిప్త చిత్రకథ
చక్రపాణి (సి.ఎస్.ఆర్.) కి ఒక మనవడు, ముగ్గురు మనవరాళ్ళు. మనవడు ఎప్పుడో ఇల్లు వదిలి వెళ్ళిపోయాడు. పెళ్ళైన ఇద్దరు మనవరాళ్ళలో ఎవరు ముందుగా మనవణ్ణి ఇస్తే వారికి లక్ష రూపాయలు ఇస్తానని చక్రపాణి ప్రకటిస్తాడు. అతని మొదటి మనవరాలికి ఆడపిల్ల. రెండవ మనవరాలు మాలతి (భానుమతి), ఆమె భర్త చలం (అక్కినేని). మాలతి ఎలాగైనా లక్ష రూపాయలు సంపాదించాలని స్నేహితురాలు మనోరమ (సూర్యకాంతం) సలహాపై ఎదురింట్లో ఉన్న బాబును తీసుకొచ్చి తాతకు తన కొడుకుగా చెబుతుంది. భర్త పొరుగూరు వెళ్ళి తిరిగి వచ్చేలోగా మరొకర్ని (అమర్ నాథ్) భర్తగా కుదురుస్తుంది. అసలు భర్త చలం వచ్చాక అతన్ని వంటవానిగా పరిచయం చేస్తుంది. ఇద్దరు భర్తలకు మధ్య గందరగోళం, ఘర్షణ మూలంగా లక్ష కోసం కొంతకాలం ఓర్చుకోమని చలాన్ని కోరుతుంది. ఇంతలో చక్రపాణికి ఆ పసివాడు ఆమె కొడుకు కాదని, ఏనాడో దూరమైన తన మనవడి సంతానం అని తెలుస్తుంది. కథంతా కామెడీగా కొనసాగుతుంది.
## పాటలు
# మీనాక్షీ మే ముదం దేహి - పి. భానుమతి 
# మెల్లమెల్లగా చల్లచల్లగా రావే నిదుర హాయిగ - పి. భానుమతి 
# నగుమోము గనలేని నా జాలి తెలిపి - పి. భానుమతి 
# నన్నుజూచి ఇంత జాలి ఏలనమ్మ మాలతి - పి. భానుమతి 
# ఓ ప్రియురాల ఓ జవరాల పలుకవేలనే - ఎ. ఎమ్. రాజా 
# ప్రక్కల నిలబడి కొలిచేవు జాడ బాగా - పి. భానుమతి 
# ఉయ్యాల జంపాల లూగరావయా - పి. భానుమతి 
# పుల్లనివాడు పాడు నయనమ్ముల వాడు (పద్యం)- పి.భానుమతి 
# నల్లనివాడు పద్మ నయానమ్ముల వాడు (పద్యం) - కమలాదేవి. 

వర్గం:అక్కినేని నాగేశ్వరరావు నటించిన సినిమాలు
వర్గం:భానుమతి నటించిన సినిమాలు
వర్గం:సూర్యకాంతం నటించిన సినిమాలు
వర్గం:ఛాయాదేవి నటించిన సినిమాలు
ప్రేమవిజయం

**ప్రేమవిజయం** తెలుగులో మొదటి సాంఘిక చిత్రం. అప్పటిలో పౌరాణిక చిత్రాలే వస్తు ఉండేవి. ఇండియన్ మూవీటోన్ అనే సంస్థ ఈ చిత్రాన్ని నిర్మించింది. కృత్తివెన్ను నాగేశ్వరరావు దర్శకత్వం వహించిన ప్రేమ విజయం చిత్రం అపజయం పాలు కావడంతో ఆ చిత్రానికి సంబంధించిన చాలా వివరాలు మరుగున పడిపోయాయి. కానీ లభిస్తున్న సమాచారం ప్రకారం ఆ చిత్రానికి ప్రముఖ భావకవి వేదుల సత్యనారాయణ శాస్త్రి సాహిత్యం సమకూర్చారని, ప్రభల కృష్ణమూర్తి కథానాయకునిగా నటించారని మాత్రం తెలుస్తోంది. పౌరాణికాలకు అలవాటుపడ్డ అప్పటి ప్రేక్షకులు సమకాలీన వ్యక్తుల ప్రేమను అంగీకరించే స్థాయికి చేరుకోలేకపోవడమే దీనికి కారణం కావచ్చు. ఆ తర్వాత మరో రెండు సంవత్సరాలవరకూ ( 1938 ) సాంఘిక చిత్రాలను నిర్మించే ధైర్యం ఎవరికీ లేకపోయింది. గూడవల్లి రామబ్రహ్మం 'మాలపిల్ల ' వరకూ ఈ స్తబ్దత కొనసాగింది. అయితే సమకాలీన సమస్యల మీద కూడా చిత్రాలు నిర్మించవచ్చనే ఆలోచనను నిర్మాతలలో కలిగించి తర్వాత కాలంలో సాంఘిక చిత్రాల నిర్మాణానికి ' ప్రేమ విజయం ' చిత్రం బాటలు వేసిందని చెప్పవచ్చు.

అప్పటికే ప్రసిద్ధమైన ‘కాలేజ్‌ గర్ల్‌’ అనే నాటకాన్ని ఆధారం గా చేసుకొని రూపొందించిన ఈ చిత్రంలో కళాశాల జీవితం, విద్యార్థినీ విద్యార్థుల మధ్య వికసించే ప్రేమ, స్థానిక ఎన్నికల లాంటి అనేక సమకాలీన పరిస్థితులు ప్రస్తావనకు వచ్చాయి. ఆనాటి సమాజంలో ఎక్కువగా చర్చనీయాంశమైన వితంతు వివాహాల అంశం కూడా కథలో ప్రధానాంశమైంది. సాంకేతిక నిపుణుడైన ద్వారకానాథ్‌ ప్రజ్ఞ అండగా, అప్పటి రంగస్థల ప్రముఖుడు కృత్తివెన్ను  నాగేశ్వరరావు నిర్దేశకత్వంలో ‘ఇండియన్‌ ఆర్ట్‌ సినీటోన్‌’ పతాకంపై ఈ చిత్రం తెర మీదకు వచ్చింది. అటు ఇతివృత్తంలోనూ, ఇటు పాత్రలు ఎదుర్కొనే సమస్యల్లోనూ ఈ తొలి తెలుగు సాంఘిక చిత్రం అలా సమకాలీనతను చూపడం విశేషమే.

## నటవర్గం
* రంగారావు
* పి.ఎస్.శర్మ
* పి.రామారావు
* కె.రంగారావు
* ఎమ్.రామచంద్రమూర్తి
* నూకరాజు
* రాజ్యం
* బి.రాజలక్ష్మి

## సాంకేతికవర్గం
* కథ, రచన, దర్శకత్వం: కృత్తివెన్ను నాగేశ్వరరావు
* సంగీతం: మనువంటి వెంకటేశ్వరరావు
* నిర్మాణ సంస్థ: కృత్తివెన్ను బ్రదర్స్ 
* పాటలు: వేదుల సత్యనారాయణ 
* విడుదల:20:07:1936.

## మూలాలు

మొట్టమొదటి తెలుగు సాంఘిక చిత్రం ప్రేమవిజయం మ్యూజిక్ డైరెక్టర్ కాకినాడ నివాసి గాయక సామ్రాట్ బిరుదాంకితులు శ్రీమునుగంటి వెంకటరావు పంతులుగారు.

వర్గం:తెలుగు సాంఘిక సినిమాలు
వీరాభిమన్యు (1936 సినిమా)

ఇదే   పేరుతో 1965లో వచ్చిన సినిమా వివరాలకోసం వీరాభిమన్యు (1965 సినిమా) చూడండి.   
**వీర  అభిమన్యు**  తెలుగు చలన చిత్రం. ఇద్ 1936, అక్టోబర్  24 న  విడుదలైంది . సెలెక్ట్  పిక్చర్స్ పతాకంపై  నిర్మించిన ఈ చిత్రంలో, పులిపాటి వెంకటేశ్వర్లు ,కాంచనమాల, సురభి కమలాబాయి  నటించారు. వి . డి .  అమీన్  ఈ చిత్రానికి  దర్శకుడు.   

## నటవర్గం
* కాంచనమాల 
* పులిపాటి వెంకటేశ్వర్లు 
* మంత్రవాది వెంకట జోగారావు 
* సంధ్యారం వెంకటేశ్వర్లు 
* నాగరత్నం 
* సురభి కమలాబాయి 
* హైమావతి 
* సింగరాజు నాగభూషణరావు 

## సాంకేతికవర్గం
* దర్శకుడు:  వి.డి.అమిన్ 
* శబ్దగ్రహాకులు: బి.ఆర్.పటేల్ 
* నిర్మాణ సంస్థ: సెలెక్ట్ పిక్చర్స్ సర్క్యూట్ 
* గీత, పద్య రచన: సంధ్యారo వెంకటేశ్వర్లు 
* నేపథ్య గానం: పులిపాటి వెంకటేశ్వర్లు, శ్రీహరి,కాంచనమాల, సురభి కమలాబాయి, మాల్పూరి దక్షిణామూర్తి , నాగరత్నం, చెరువు శివరామశాస్త్రి 
* విడుదల:1936: అక్టోబర్:24. 
## పాటల జాబితా
గీత, పద్య రచన: సంద్యారం వెంకటేశ్వర్లు.

# కృష్ణా మురారీ వినుతు జేతు నినుహరి
# ఖండ ఖండములుగా చెండేదన్ కురుకుల కాంతార, గానం.పులిపాటి వెంకటేశ్వర్లు
# జయవీరా జయశూరు జయపాండు నరపాల , గానం.బృందం
# తనయా ఇంత దుడుకా మామఎడల, గానం.సురభి కమలాబాయి
# నా తనయా సుకుమారా ఈనాటికీ నాకోరిక , గానం.సురభి కమలాబాయి
# పగతుర మదహరివై సంగ్రామమున జయీంపన్, గానం. సురభి కమలాబాయి
# ప్రణయ మధుర వాంచితంభు ఫలరూపము దాల్చు, గానం.కాంచనమాల
# ప్రాణకాంతా కనరాధా భవదీయ మృదుమధుర , గానం.కాంచనమాల
# ప్రాణానాథా పల్కదగునే అన్యమెరుగని నన్నిటు, గానం.కాంచనమాల
# ప్రియా చనమా అనికిన్ వడిగా సన్నాహ వీరుండవై , గానం.కాంచనమాల .

#### పద్యాలు

# అర్జునాత్మజ దివ్య బాణములు గనగా, గానం.పులిపాటి వెంకటేశ్వర్లు
# అస్త్రనిది నటంచు నాదరింతునే నిన్ను అర్జునుడు, గానం.పులిపాటి వెంకటేశ్వర్లు
# ఇతని శత్రువు మరుడౌట యెరిగియుండి, గానం.శ్రీహరి
# కలికిరమ్మని జీరినన్ గౌగలించి, గానం.కాంచనమాల
# గగనవీధిని మబ్బులు గలయుగాదే , గానం.పులిపాటి వెంకటేశ్వర్లు
# గురుడు యుద్దంబునకు వచ్చి కొంతపోరి, గానం.పులిపాటి వెంకటేశ్వర్లు
# నీదు కన్గవ కెంపును నెగడునేని యీల్గు పదునాల్గు, గానం.మాల్ఫూరి దక్షిణామూర్తి
# పరమసాద్విని మున్ను ద్రౌపదిని సభను, గానం.పులిపాటి వెంకటేశ్వర్లు
# ప్రజ్ఞలభిమన్యు డింకను బల్కనేల, గానం.నాగరత్నం
# ప్రణయ నౌకను నిల్పి నీరధిని జేర్చి ముంచిపోయే, గానం.కాంచనమాల
# ప్రాణానాథా మీరు నిజంబే పల్కినారు , గానం.కాంచనమాల
# బద్రగుణ నీదు తల్లి సుభద్ర ఆమె,
# వనటను బొందనేల వనవాసము నందు , గానం.పులిపాటి వెంకటేశ్వర్లు
# వినుము హితమ్ము పాండవులు విక్రయవంతులే, గానం.మాల్ఫూరి దక్షిణామూర్తి
# శత్రుదుర్బ్యూతమున సర్వ సంపదలన్, గానం.సురభి కమలాబాయి
# సంధి గావింపనింతు దుస్సందుడైన , గానం.చెరువు శివరామశాస్త్రి
# సకిత సంతనమయ్యే నీ సౌమ్యమూర్తి , గానం.పులిపాటి వెంకటేశ్వర్లు .

## మూలాలు

వర్గం:మహాభారతం ఆధారంగా నిర్మించబడిన సినిమాలు
పుష్పవల్లి

thumb|268x268px
[thumb|right|175px|[పెంపుడు కొడుకు చిత్రంలో పుష్పవల్లి (ఆంధ్రపత్రిక ముఖచిత్రం)]]
**[[పెంటపాడు పుష్పవల్లి]]**, అలనాటి తెలుగు సినిమా నటి, జెమినీ గణేశన్ భార్య, ప్రముఖ హిందీ సినిమా నటి రేఖ తల్లి.

## విశేషాలు
ఈమె తాడేపల్లిగూడెం దగ్గరలో ఉన్న పెంటపాడు గ్రామంలో 1926 జనవరి 3వ తేదీన కందాళ తాతాచారి, రామకోటమ్మ దంపతులకు జన్మించింది. ఈమె ఐదవ తరగతి వరకు చదివింది. ఈమె అసలు పేరు కందాళ వెంకట పుష్పవల్లి తాయారు. ఈమెకు పిన్నవయసు నుండే సినిమాలంటే ఆసక్తి ఉండేది. ఈమె తన పన్నెండవ యేట కుటుంబ సన్నిహితుడు అచ్యుతరామయ్య ప్రోద్బలంతో మొట్టమొదటి సారి సంపూర్ణరామాయణం సినిమాలో సీత వేషం వేసింది. తరువాత దశావతారములు సినిమాలో మోహిని, మాయ శశిరేఖ పాత్రలు ధరించింది.  ఆ తర్వాత ఈమెకు అనేక సినిమాలలో నటించే అవకాశం లభించింది. జెమిని సంస్థలో పర్మనెంటు ఆర్టిస్టుగా నెలకు 200 రూపాయల జీతంతో చేరి 18 ఏళ్ళపాటు ఆ సంస్థ నిర్మించిన తమిళ, తెలుగు, హిందీ సినిమాలలో విరివిగా నటించింది. ఈమె చెల్లెలు సూర్యప్రభ కూడా సినిమా నటిగా రాణించింది. ఆమె వేదాంతం రాఘవయ్యను వివాహం చేసుకుంది. పుష్పవల్లి జెమినీ గణేశన్ను ప్రేమించి పెళ్ళి చేసుకుంది. అప్పటికే జెమినీ గణేశన్‌కు పెళ్ళి అయింది. ఈమె కూడా ఈ పెళ్ళికి ముందు రంగాచారిని వివాహం చేసుకుంది. అయితే ఆ పెళ్ళి మూడునాళ్ల ముచ్చట అయ్యింది. జెమినీ గణేశన్‌కు ఈమెకు బాబ్జీ, భానురేఖ, రమ, రాధ, ధనలక్ష్మి అనే సంతానం కలిగారు. వీరిలో భానురేఖ రేఖ పేరుతో హిందీ సినిమా రంగంలో ఒక తారగా వెలుగునొందింది. 
పుష్పవల్లి జెమినీ గణేశన్‌ల వైవాహిక జీవితం సాఫీగా సాగలేదు. ఈమె 1992 మే 11న మరణించింది.

కొన్ని వివాదాల గురించి రూపవాణి పత్రికకు పుష్పవల్లి వ్రాసిన ఒక లేఖను ఇక్కడ చూడవచ్చును. 
http://www.cscsarchive.org:8081/MediaArchive/art.nsf/94ff8a4a35a9b8876525698d002642a9/c5118aa575e8b6c565256f090023a277/$FILE/Te240168.pdf

## చిత్ర సమాహారం
*పెంపుడు కొడుకు 
*వరవిక్రయం 
*సంపూర్ణ రామాయణం (1936 సినిమా) - సీత
*దశావతారములు - మోహిని, మాయా శూర్పణఖ
*విశ్వమోహిని 
*వింధ్యరాణి
*చూడామణి
*పాదుకా పట్టాభిషేకం 
*చల్ మోహనరంగా 
*మోహినీ భస్మాసుర - మోహిని
*మాలతీ మాధవం
*సత్యభామ (1942) - సత్యభామ
*బాలనాగమ్మ - సంగు
*సుడిగుండాలు 
*తారాశశాంకం (1941)

## మూలాలు

## బయటి లింకులు
* 

వర్గం:తెలుగు సినిమా నటీమణులు
వర్గం:తెలుగు సినిమా గాయకులు
వర్గం:మహిళా గాయకులు
వర్గం:1992 మరణాలు
వర్గం:భారతీయ మహిళా గాయకులు
వర్గం:1926 జననాలు
నాగిరెడ్డి

*తరిమెల నాగిరెడ్డి, సుప్రసిద్ధ కమ్యూనిష్టు నాయకులు.
*బి.నాగిరెడ్డి లేదా బొమ్మిరెడ్డి నాగిరెడ్డి, సుప్రసిద్ధ తెలుగు సినిమా దర్శకులు.
----
*నాగిరెడ్డిగూడ, అయోమయ నివృత్తి పేజీ.
*నాగిరెడ్డిపల్లి, అయోమయ నివృత్తి పేజీ.
రవళి

**రవళి** (జ. ఫిబ్రవరి 28) 1990వ దశకములో ప్రసిద్ధి చెందిన తమిళ, తెలుగు సినిమా నటి వెండితెర పేరు. గుడివాడలో పుట్టిన ఈమె ప్రస్తుతం తన తల్లితండ్రులు, ధర్మారావు, విజయదుర్గలతో చెన్నైలో నివసిస్తుంది. ఈమె ఇ.వి.వి.సత్యనారాయణ దర్శకత్వము వహించిన ఆలీబాబా అరడజను దొంగలు సినిమాతో చిత్రరంగములో ప్రవేశించింది. పెళ్లి సందడి సినిమాతో మంచి పేరు తెచ్చుకున్నది. ఆ సినిమాలో రవళిపై చిత్రీకరించిన "మా పెరటి చెట్టుపైనున్న జాంపండు" పాట బాగా ప్రసిద్ధి చెందింది. వెండితెరకు శైలజగా పరిచయమైన రవళి, ఆ తరువాత అప్సరగానూ, ఆపై రవళిగానూ అదృష్టం కోసమై పేరు మార్చుకున్నది. ఈమె ఒరేయ్ రిక్షా, పెళ్ళి సందడి, శుభాకాంక్షలు (సినిమా), వినోదం వంటి విజయవంతమైన చిత్రాలలో నటించినా తెలుగు సినిమా రంగంలో కొంతకాలం తర్వాత ఈమెకు అవకాశాలు రాలేదు

తెలుగు సినిమాలలో అవకాశాలు రాక రవళి కన్నడ, తమిళ, హిందీ సినిమాలలో నటించింది. మిథున్ చక్రవర్తి ఈమెను మర్ద్ సినిమా ద్వారా హిందీ చిత్ర రంగానికి పరిచయం చేశాడు. కన్నడంలో శివ రాజ్‌కుమార్ సరసన *గడబిడ కృష్ణ*లో, జగ్గేష్ సరసన *వీరన్న*, *కుబేర* సినిమాలలో, సుమన్ సరసన *బిల్లా-రంగా* సినిమాలో నటించింది. తమిళంలో రవళి సత్యరాజ్, అర్జున్, విజయకాంత్ లతో సినిమాలు చేసింది. ఆ తరువాత కొన్నాళ్ళు టీ.వీ సీరియళ్లలో నటించింది. వీటిలో ముఖ్యమైనవి జెమినీ టివీలో ప్రసారమైన *నమో వేంకటేశ* ఒకటి. 2007 మే 9న హైదరాబాదుకు చెందిన సాఫ్ట్వేర్ ఇంజనీరు, వ్యాపారి అయిన నీలకృష్ణను పెద్దలు కుదిర్చిన పెళ్ళి చేసుకుని హైదరాబాదులో స్థిరపడింది. 2008 మే 29న ఈ దంపతులకు ఒక ఆడపిల్ల పుట్టింది.
2009 ఎన్నికల సందర్భంగా రవళి తెలుగుదేశం పార్టీలో చేరి పార్టీ తరఫున ఎన్నికల ప్రచారంలో పాల్గొన్నది.

## ఇతర విశేషాలు
* రవళి సోదరి హరిత, సోదరుడు విజయ్ ఇద్దరూ టి.వీ నటులే. హరిత అనేక తెలుగు టీవీ ధారావాహికల్లో నటించి పేరుతెచ్చుకున్నది. 

## వ్యక్తిగత జీవితం
రవళి 2007 మే 9న హైదరాబాదులోని శతత్ ఫంక్షన్ హాల్ లో నీలికృష్ణను వివాహం చేసుకుంది. ఆ తర్వాత తన రిటైర్మెంట్ ను ప్రకటించింది. వీరికి మే 2008లో ఒక పాప జన్మించింది.
thumb|శుభాకాంక్షలు చిత్రంలో రవళి

## నటించిన సినిమాలు

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:కృష్ణా జిల్లా సినిమా నటీమణులు
మాయాబజార్ (అయోమయ నివృత్తి)

## తెలుగు సినిమాలు
* మాయాబజార్ (1936 సినిమా)
* మాయాబజార్ - 1957 సినిమా
* మాయాబజార్ (1995 సినిమా)
* మాయాబజార్ (2006 సినిమా)
రత్నాపూర్ (రామగిరి మండలం)

**రత్నాపూర్**, తెలంగాణ రాష్ట్రం, పెద్దపల్లి జిల్లా, రామగిరి మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత కరీంనగర్ జిల్లా లోని కమాన్‌పూర్ మండలంలో ఉండేది.  పునర్వ్యవస్థీకరణలో దీన్ని కొత్తగా ఏర్పాటు చేసిన రామగిరి మండలం (సెంటనరీ  కాలనీ) లోకి చేర్చారు. 

## గణాంకాలు
2011 బారత జనాభా గణాంకాల ప్రకారం జనాభా - మొత్తం 3,154 - పురుషుల సంఖ్య 	1,596 - స్త్రీల సంఖ్య 1,558 - గృహాల సంఖ్య 837

## మూలాలు

## వెలుపలి లింకులు

వర్గం:జనగణన పట్టణాలు
వర్గం:పెద్దపల్లి జిల్లా జనగణన పట్టణాలు
షో

ప్రసిద్ధ నటుడు ఘట్టమనేని కృష్ణ కుమార్తె మంజుల ప్రయోగాత్మకంగా తీసిన సినిమా ఇది. 
కేవలం ఇద్దరు నటులతో, 17 లక్షల రూపాయల బడ్జెట్‌తో తీసిన ఈ సినిమా ప్రశంసలు, అవార్డులు అందుకొన్నది.

## కథ
thumb|right
రాధిమ (మంజుల) ఢిల్లీలోని ఒక పెద్ద మందుల కంపెనీ ఉన్నతోద్యోగిని. ఆమె పేటెంట్ విషయమై ఆంధ్రప్రదేశ్‌లో ఒక మారుమూల పల్లెలోని ఒక ప్రొఫెసర్‌ను కలవడానికి వస్తుంది. ఆ సమయానికి ప్రొఫెసర్ వేరే ఊరు వెళతాడు. పేటెంట్ వ్యవహారాలు చూసే జూనియర్ లాయర్ మాధవరావు అదే సమయంలో అక్కడికి వస్తాడు. రాధిమ ఒక పెళ్ళి కాని సరదా యువతి. మాధవరావు వైవాహిక జీవితంలో విసిగిపోయిన వ్యక్తి. ఆ పాత్రల మధ్య నడచే సన్నివేశాలే ఈ సినిమా ఇతివృత్తం.
## మూలాలు

వర్గం:తెలుగు కుటుంబకథా సినిమాలు
అంట్యాకుల పైడిరాజు

**అంట్యాకుల పైడిరాజు** విజయనగరం జిల్లాకు చెందిన ప్రముఖ చిత్రకారుడు, శిల్పి.

## జీవిత చరిత్ర
ఇతడు నవంబర్ 1, 1919న బొబ్బిలిలో రాజయ్య, నరసమ్మ దంపతులకు జన్మించాడు. అన్నయ్య అప్పారావు చిత్రకారుడు కావడం వల్ల పైడిరాజు అతడిని అనుకరించి చిన్నప్పటి నుండే సుద్దముక్కతో చూసిన ప్రతి బొమ్మనీ నేలమీద చిత్రించడం అలవాటయింది.

విజయనగరం మహారాజా కళాశాలలో ప్రాథమిక విద్యనభ్యసించాడు. అక్కడి నాటక లలిత సంగీత పోటీలలో వివిధ బహుమతులు గెలుచుకున్నాడు. 1940-1944లో మదరాసు ప్రభుత్వ చిత్రకళాశాలలో డిప్లమా పొందాడు. ప్రముఖ బెంగాలీ చిత్రకారుడు, శిల్పి, దేవీప్రసాద్ రాయ్ చౌదరి పైడిరాజు గురువు.

పైడిరాజు 1949లో విజయనగరంలో చిత్రకళాశాలను నెలకొల్పాడు. పైడిరాజు చిత్రాలు లండన్, పోలెండ్, ఆఫ్ఘనిస్తాన్, రష్యా, అమెరికా, సింగపూర్ లకు చెందిన ప్రభుత్వ, ప్రయివేటు ఆర్ట్ గ్యాలరీలలో వెలుగులీనుతున్నాయి. విజయనగరంలో బొడ్డు పైడన్న, పి.ఎల్.ఎన్. రాజు విగ్రహాలు, వైజాగ్ బస్ స్టాండు దగ్గర వున్న గురజాడ అప్పారావు విగ్రహం మొదల్గునవి పైడిరాజు చేసినవే.

అనాటమీ స్కెచెస్ వేయడంలో పైడిరాజు అందెవేసిన చేయి. తైలవర్ణ చిత్రరచనలో ఇతనిది ఒక ప్రత్యేకశైలి. ఇతడు చిత్రించిన 'పేరంటం', 'అలంకరణ', 'బొట్టు' మున్నగు అద్భుత కళాఖండాలు కేంద్ర లలితకళా అకాడమీ బహుమతులు గెల్చుకున్నాయి. 

భారతీయత, ఆంధ్రత్వం, అధివాస్తవికత, క్యూబిజం ఇతని చిత్రాలలో జీవకళగా ఉట్టిపడుతూ ఉంటాయి.

1977లో ఆంధ్ర విశ్వ కళాపరిషత్ ఆహ్వానాన్ని మన్నించి లలితకళా విభాగ ఆచార్యులయ్యారు. చిత్రకళా శిరోవిభూషణ, కళా ప్రపూర్ణ గౌరవాలందుకున్నారు. బోగి జగన్నాధరాజు, అబ్బూరి గోపాలకృష్ణ, కేతినీడి, వేదుల రాజ్యలక్ష్మి, శ్యామా కౌండిన్య, ద్వివేదుల సోమనాథశాస్త్రి మొదలగు వారెందరో పైడిరాజు శిష్యులు.

కవిత్వంలో కూడా చక్కని అభినివేశం గల పైడిరాజు 1986 సంవత్సరంలో డిసెంబరు 26న విశాఖపట్నంలో మరణించాడు.

## పైడిరాజు చిత్రపటాలు
* పేరంటం, 
* అలంకరణ, 
* బొట్టు,
* స్నానానంతరం, 
* తిలకం, 
* అలంకరణ, 
* సంతకు

## పైడిరాజు చెక్కిన శిల్పాలు
*గురజాడ అప్పారావు, విశాఖపట్నం
*అల్లూరి సీతారామరాజు

## ఇతర విశేషాలు
* "ఆకాశ శిల్పాలు" - అనేది పైడిరాజు రచించిన పుస్తకం.
* "పిపాస - అంట్యాకుల పైడిరాజుగారి జీవిత చరిత్ర" - అనే పుస్తకాన్ని ద్వివేదుల సోమనాథశాస్త్రి రచించాడు.
* పైడిరాజు జీవితము, చిత్రాల గురించి సంజీవ్‌దేవ్ "A. Paidiraju" అనే ఆంగ్ల రచన చేశాడు. 
* పైడిరాజు కొడుకు అంట్యాకుల రాజేశ్వరరావు కూడా ఒక ప్రసిద్ధ చిత్రకారుడు

## మూలాలు

* http://sobhanaachala.blogspot.com/2017/05/blog-post.html -చిత్రకారులు, శిల్పి అంట్యాకుల పైడిరాజు గారి గురించి
* http://lokabhiramam.blogspot.com/2010/05/paintings-of-telugu-artists.html - Paintings of Telugu Artists
* https://openlibrary.org/books/OL2512382M/A._Paidiraju - లలిత కళ అకాడమీ

వర్గం:1919 జననాలు
వర్గం:1986 మరణాలు
వర్గం:తెలుగు కళాకారులు
వర్గం:చిత్రలేఖనం
వర్గం:కళాప్రపూర్ణ గ్రహీతలు
వర్గం:విజయనగరం జిల్లా చిత్రకారులు
వర్గం:విజయనగరం జిల్లా శిల్పులు
శ్రీభాష్యం అప్పలాచార్యులు

మహామహోపాధ్యాయ **శ్రీభాష్యం అప్పలాచార్యులు** (1922 ఏప్రిల్ 6 - 2003 జూన్ 7) వక్త, సాహితీ వ్యాఖ్యాత. ఈయన 1922 ఏప్రిల్ 6, శ్రీరామనవమి పుణ్యదినాన విశాఖపట్నం జిల్లా పద్మనాభం గ్రామంలో జన్మించారు.

## శీర్షిక పాఠ్యం
. ఈయన విజయనగరం సంస్కృత కళాశాలలో విద్యాప్రవీణ, భాషాప్రవీణ చేశారు. తరువాత కాశీ విశ్వవిద్యాలయం నుండి సంస్కృతంలో ఎమ్.ఎ. పట్టా పొందారు.

ఈయన విజయనగరం, శ్రీకాకుళం జిల్లాలలో తెలుగు పండితుడుగా, చెన్నై ప్రెసిడెన్సీ కళాశాలలో సంస్కృత ఉపన్యాసకుడుగా పనిచేశారు. అభిజ్ఞాన శాకుంతలం, మేఘసందేశం వంటి కాళిదాసు మహాకావ్యాలపై యాభై వరకు ఉపన్యాసాలందించారు. ఉపనిషత్తులు, రామాయణం, తిరుప్పావై, భగవద్గీత, ద్రవిడ ప్రబంధాలపై ఉపన్యాసాలు చేసారు.

ప్రవచన శిరోమణిగా పేరెన్నికగన్న ఆచార్యులు ధనుర్మాసం లో ఆకాశవాణిలో అనుదినం ప్రవచనం చేసేవారు.

## శ్రీభాష్యం అప్పలాచార్య గారు అందుకున్న పురస్కారాలు
* డాక్టర్‌ పిన్నమనేని అండ్‌ శ్రీమతి సీతాదేవి ఫౌండేషన్‌ (1990)
*రాజ్యలక్ష్మీ ఫౌండేషన్ అవార్డు (1992)
*అంబికా లిటరరీ అవార్డు (1994)
*జగద్గురు పీఠ పురస్కారం (1998)
*గోపాలోపాయనం అవార్డు (1999)
*తెలుగుతల్లి అవార్డు (2000)
* ఆచార్యులు ప్రవచనములు ఈ క్రింది అంతర్జాల చిరునామా నుండి వినగలరు.
https://web.archive.org/web/20110529081542/http://www.pravachanam.com/bhagavathgeetha/

## బయటి లింకులు
*అప్పలాచార్యులపై హిందూ పత్రికలో వ్యాసం

వర్గం:1922 జననాలు
వర్గం:2003 మరణాలు
వర్గం:తెలుగు రచయితలు
వర్గం:డాక్టర్‌ పిన్నమనేని అండ్‌ శ్రీమతి సీతాదేవి ఫౌండేషన్‌ పురస్కార గ్రహీతలు
తెలుగు సాహిత్య విభాగాలు

alt=NannayyaBaTTu.jpg|thumb|నన్నయభట్టు
తెలుగు సాహిత్యం సుసంపన్నమైనది. ఎన్నో విభాగాలలో సాహితీకారులు తమ ప్రతిభను కనబరచారు.

------
 **ప్రస్తుతం ఈ వ్యాసం వర్గీకరణకు పుట్టినిల్లుగా ఉద్దేశించినది. వివిధ విభాగాలను ఇక్కడ చేరుస్తున్నాము.**
 **చొరవగా విభాగాలను చేర్చండి, మార్చండి.తరువాత అదే పేర్లతో వ్యాసాలు, వర్గాలు అభివృద్ధి చేద్దాము**
 **అన్ని వ్యాసాలు, వర్గాలకు ముందు "తెలుగు" అనే పదం ఉంచండి**
  **[[చర్చ:తెలుగు సాహిత్య విభాగాలు|చర్చాపేజి]] కూడా చూడండి. చర్చించండి**

-----

* తెలుగు భాష
* తెలుగు సాహిత్యము

* తెలుగు ప్రాచీన సాహిత్యము

** తెలుగు పురాణయుగ సాహిత్యము

** తెలుగు మధ్యయుగ సాహిత్యము

** తెలుగు ప్రబంధయుగ సాహిత్యము

** తెలుగు వాగ్గేయ సాహిత్యము
** తెలుగు శతక సాహిత్యము
** తెలుగు చంపూ సాహిత్యము
** తెలుగు జానపద సాహిత్యము

* తెలుగు ఆధునిక సాహిత్యము

** తెలుగు కవిత్వము
*** తెలుగు సినిమా పాటలు

** తెలుగు వచనము
*** తెలుగు పత్రిక
*** తెలుగు కథ
*** తెలుగు నవల
*** తెలుగు నాటకము
*** తెలుగు సినిమా సంభాషణలు

** తెలుగు ఆధ్యాత్మిక సాహిత్యము
** తెలుగు విప్లవ సాహిత్యము
** తెలుగు విజ్ఞాన సాహిత్యము
** తెలుగు విమర్శనా రచన

** తెలుగు భాషాశాస్త్రము
*** తెలుగు వ్యాకరణము
*** తెలుగు నిఘంటువులు
*** తెలుగు కంప్యూటరు సాహిత్యము
*** తెలుగు విజ్ఞానసర్వస్వము

## ఇవికూడా చూడండి
* తెలుగు సాహితీకారులు
* తెలుగు సాహిత్యము
* తెలుగు

వర్గం:తెలుగు సాహిత్యం
రేడియో టెలిఫోను

ముఖాముఖీ మాట్లాడేటప్పుడు సందర్భశుద్ధి ఎక్కువగా ఉంటుంది. మాటలతో పాటు ఎదుట ఉన్న వారి కళవళికలు, హావ భావాలు ఆ మాటలని అర్థం చేసుకోటానికి మనకి ఎంతగానో ఉపయోగపడతాయి. టెలిఫోనులో మాట్లాడేటప్పుడు ఒక్క శబ్దమే ఆధారం. ఆ శబ్దం కాస్తా ఏ కారణాలవల్లనైనా మనకి సరిగ్గా వినబడక పోయినా, సరిగ్గా అర్థం కాకపోయినా వార్త సరిగ్గా అందదు. ఇలా వినపడక పోవటానికీ, అర్థం కాకపోవటానికీ కొన్ని సాంకేతికమైన కారణాలు ఉన్నాయి. ఉదాహరణకి మాట్లాడేవారు పరాయి దేశస్తులైతే వారి మాట లోని యాస మనకి అర్థం కాకపోవచ్చు. లేదా, వాకేతం (‘సిగ్నల్’) ప్రసరించే మాధ్యమం (‘మీడియం’) లో ఏవైనా లొసుగులుంటే వార్త సరిగ్గా అందక పోవచ్చు. ఇవే కాకుండా ఇంకా లోతైన సాంకేతిక కారణాలు ఉన్నాయి.

మనం మాట్లాడేటప్పుడు మన నోటి ఎదట ఉన్న గాలి ప్రకంపనాలకి లోనౌతుంది. మనం టెలిఫోను మూతిగొట్టంలోకి మాట్లాడినప్పుడు ఈ ప్రకంపనాలు విద్యుత్ తరంగాలుగా మారతాయి. ఈ తరంగాలు అవతలి దరికి చేరుకున్న తర్వాత అక్కడ ఈ విద్యుత్ తరంగాలు మళ్ళా శబ్ద తరంగాలుగా మారతాయి. తరంగాలు అంటే కెరటాలు. ఇవి పైకి లేచి కిందకి పడుతూ ఉంటాయి. కొన్ని పైకీ, కిందికీ జోరుగానూ, మరికొన్ని నెమ్మదిగానూ రెపరెపలాడతాయి. ఈ రెపరెపలు జోరుగా జరిగితే జోరు రెపరెపలు (‘హై ఫ్రీక్వెన్సీ’) అంటాం. మనం మాట్లాడే మాటలలో కొన్ని ఉచ్చరించినప్పుడు ఈ రెపరెపల జోరు ఎక్కువగా ఉంటుంది, కొన్ని సమయాలలో జోరు తక్కువగా ఉంటుంది. ఉదాహరణకిఉ ఇంగ్లీషులో F కాని S కాని ఉచ్చరించినప్పుడు పుట్టే తరంగాల యొక్క రెపరెపల జోరు ఎక్కువ. మనిషి గొంతుకని బట్టి (కీచు, బొంగురు, మొదలైన తేడాలు), మనిషికి పడిశం పట్టిందా లేదా అన్న తేడాల వరకు లెక్కలోకి తీసుకుంటే ఈ F, S తరంగాల రెపరెపలు సెకండుకి 3000 నుండి 6000 వరకు ఉండొచ్చు.

మన టెలిఫోను వ్యవస్థ 200 నుండి 4000 రెపరెపల వరకు బాగానే పని చేస్తుంది. అంతకంటె ఎక్కువ రెపరెపలు ఉంటే వాటిని నిర్దాక్షిణ్యంగా కత్తిరించి పారేస్తుంది. ఇలా హెచ్చు స్థాయి స్వరాలు పోయి, మంద్ర స్వరాలు మాత్రమే మిగిలితే మనం అన్న అక్షరం లక్షణం కొంత పోగొట్టుకుని మనకి మరొక అక్షరంలా వినిపిస్తుంది. ఇలా ఇబ్బంది పెట్టే జంటలలో F, S ప్రథములు. తర్వాత జంట M, N. వరుస క్రమంలో తర్వాత వచ్చేవి P, T. ఆ తర్వాత B, D. ఆఖరున G, T.

మన టెలిఫోను వ్యవస్థ నిర్మాణం జరిగిన కొత్త రోజులలో ఈ సమస్య ని పరిష్కరించటం ఎలాగో తెలియక మనం మాట్లాడే పద్ధతి మార్చమని సలహా ఇచ్చేరు పెద్దలు. ఈ సలహా ప్రకారం ప్రతీ ఇంగ్లీషు అక్షరానికి ఒక మాటని జత చేర్చి, ఆ అక్షరం పలకవలసినప్పుడల్లా ఆ మాటని అనమన్నారు. ఇవే Alpha, Bravo, Charlie, Delta, Echo… మొదలైనవి. ఇలా అక్షరాలకి బదులు మాటల వాడటాన్ని ‘ఫోనెటిక్ ఆల్ఫబెట్' అంటారు. పద్ధతి బాగానే ఉంది కానీ, ఈ మాటలు జ్ఞాపకం ఉంచుకోవటం ఎలా? అందుకని సామాన్యులు వేళకి మనస్సులో ఏది తటితే అది అనెస్తారు. ఉదాహరణకి: A as in Apple, B as in Boy, C as in Cat… అలా.

ఒక సారి మా నత్తి చలపతి టెలిఫోనులో పేరు చెప్పవలసి వచ్చింది. అసలే నత్తి. పైపెచ్చు అమెరికా వాళ్ళకి అలవాటు లేని పేరు. దానికి తోడు ఇండియా యాస. దాని మీద జోరుగా మాట. వీటితో అవతలి మనిషికి ఇతని పేరు అర్థం కాకపోతే ఇతను ఇలా ‘స్పెల్లింగు’ చెప్పటం మొదలు పెట్టేడు: “C as in చ, చ, చ, చ….. చలపేటీ.” హతోస్మి అనుకున్నాను.

వర్గం:సమాచార సాధనాలు
తాండవ నది

**తాండవ నది** తూర్పు కనుమలలో పుట్టి, తునికి సమీపంలో ఉన్న పెంటకోట దగ్గర సముద్రంలో కలుస్తుంది. తుని దగ్గర ఈ నది తూర్పు గోదావరి, విశాఖ జిల్లాలకి సరిహద్దు.ఈ నదికి కుడి ఒడ్డున తుని పట్టణం, ఎడమ ఒడ్డున పాయకరావుపేట పట్టణాలు ఉన్నాయి.ఈ తాండవ నదికి తరచుగా వరదలు వచ్చి తునిని ముంచేసేవి.ఇది తుని పట్టణానికి 10 కి.మీ.దూరంలో ఉంది.ఈ నది తూర్పు గోదావరి, విశాఖ జిల్లాలకి సరిహద్దుగా ఏర్పడింది.అందువలన నీటిని నియంత్రించటానికి తునికి ఎగువన 1965 -1975 మధ్యకాలంలో ఈ నదిపై శ్రీ రాజా సాగి సూర్యనారాయణ రాజు తాండవ రిజర్వాయర్ ప్రాజెక్టును అనే పేరులో ఆనకట్ట నిర్మించి ఈ వరదలని అదుపులోకి తీసుకొచ్చారు.ఈ ప్రాజెక్టు క్రింద విశాఖపట్నం జిల్లాలోని నాథవరం, నర్శీపట్నం, కోట ఉరట్ల గ్రామాలకు చెందిన 32689 ఎకరాలు, తూ.గో. జిల్లాలోని కోటనందూరు, తుని. రౌతులపూడి గ్రామాలకు చెందిన 18776 ఎకరాల ఆయకట్టు భూమికి సాగునీటి సౌకర్యం కలిగింది.

## మూలాలు

## వెలుపలి లంకెలు

వర్గం:ఆంధ్రప్రదేశ్ నదులు
వర్గం:తూర్పు గోదావరి జిల్లా నదులు
వర్గం:విశాఖపట్నం జిల్లా నదులు
సతీ తులసి

**సతీ తులసి** పేరుతో ఒకటికంటే ఎక్కువ సినిమాలు విడుదలయ్యాయి
*సతీ తులసి (1936 సినిమా)
*సతీ తులసి (1959 సినిమా)
ప్రజాశక్తి

**ప్రజాశక్తి** హైదరాబాదులోని ప్రజాశక్తి సాహితీ సంస్థచే ప్రచురించబడుతున్న తెలుగు దినపత్రిక. ఇది స్వాతంత్ర్యోద్యమ కాలములో 1942లో మద్రాసులో కమ్యూనిస్టు పార్టీ అధికార పత్రికగా ఆవిర్భవించింది. 1945 నుండి ఈ పత్రిక విజయవాడనుండి ప్రతిదినము ప్రచురించడం ప్రారంభమయ్యింది. 1981లో దినపత్రికగా మారి 2014వ సంవత్సరము వరకు 10 సంచికలకు ఎదిగినది. 1964లో కమ్యూనిస్టు పార్టీ చీలిన తరువాత మార్కిస్టు -లెనినిస్టు భావజాల సమూహానికి పత్రికగా కొనసాగుతున్నది.. ఉమ్మడి ఆంధ్రప్రదేశ్ విభజన తరువాత ప్రజాశక్తి ఆంధ్ర ప్రాంతానికి పరిమతమైనది, తెలంగాణ లో మార్చి 25, 2015 నుండి నవతెలంగాణ పేరుతో వస్తున్నది.

## చిహ్నం
ప్రఖ్యాత కవి, చిత్రకారుడు అడవి బాపిరాజు తొలి పత్రికా చిహ్నం తయారు చేశారు. 

## సంపాదకత్వం
తొలిదశలో మద్దుకూరి చంద్రశేఖరరావు, కంభంపాటి సత్యనారాయణ (సీనియర్) తుమ్మల వెంకటరామయ్య, పుచ్చలపల్లి సుందరయ్య,చలసాని ప్రసాదరావులు సంపాదకవర్గ సభ్యులుగా పనిచేశారు.ఆ తరువాత వి.ఆర్.బొమ్మారెడ్డి సంపాదకత్వం వహించాడు. ఆ తరువాత మోటూరు హనుమంతరావు గారు ఎడిటర్ గా పనిచేసాడు.ఆయన ప్రజాశక్తి దినపత్రిక ఎడిటర్ గా 15 ఎళ్ళుగా పనిచేసారు. ఆయన ఎంపీ, శాసన సభ్యులు గానూ పనిచేసారు. ఆ తరువాతి కాలంలో వీ.శ్రీనివాసరావు, ఎస్. వినయకుమర్ ఎడిటర్ గా పనిచేసారు. కొంతకాలం తెలకపల్లి రవి సంపాదకుడుగా ఉన్నాడు. 2014 జూన్ లో ఆంధ్రప్రదేశ్ రాష్ట్ర విభజన తర్వత రెండు రాష్ట్రాలకు గాను రెండు వెర్వేరు ఏడిషన్లను నిర్వహించటంతో ఆంధ్రప్రదేశ్ రాష్ట్ర   ప్రజాశక్తి ఎడిటర్ గా పాటూరు రామయ్య, తెలంగాణ రాష్ట్ర   ప్రజాశక్తి ఎడిటర్ గా సుంకరి వీరయ్య వున్నారు.

## అనుబంధాలు
ప్రస్తుతం ప్రజాశక్తి ఎడిటర్ గా బి.తులసీదాస్  గారు ఉన్నారు.

## ప్రజాశక్తి బుక్ హౌస్
ప్రజాశక్తి బుక్ హౌస్ 80,000 పైగా పుస్తకాలు ప్రచురించి పెద్ద పుస్తక ప్రచురణ సంస్థగా అభివృద్ధి చెందింది.

## మూలాలు

## బయటి లింకులు
* [alt=ప్రజాశక్తి భవనం|thumb|[తాడేపల్లి, విజయవాడ లో ప్రజాశక్తి భవనం]]ప్రజాశక్తి అధికారిక వెబ్‌సైటు

వర్గం:1942 స్థాపనలు
వర్గం:తెలుగు దినపత్రికలు
వర్గం:ప్రస్తుత పత్రికలు
వర్గం:20 వ శతాబ్దపు తెలుగు పత్రికలు
వర్గం:21 వ శతాబ్దపు తెలుగు పత్రికలు
వర్గం:విజయవాడ నుండి ప్రచురితమైన తెలుగు పత్రికలు
వర్గం:హైదరాబాదు నుండి ప్రచురితమైన తెలుగు పత్రికలు
వర్గం:మద్రాసు నుండి ప్రచురితమైన తెలుగు పత్రికలు
వర్గం:తెలుగు వారపత్రికలు
వర్గం:మూతబడి తిరిగి మొదలైన తెలుగు పత్రికలు
భారతదేశ ప్రాంతీయ భాషల ప్రాముఖ్యం

## హిందీ భాష
బ్రిటిష్ వారి పరిపాలనలో ఇంగ్లీష్య్ భాష ఉన్నత విద్య, కార్య నిర్వాహకత్వపు భాషగా ఎదిగింది. బ్రిటిషు వారు వెళ్ళిన తరువాత కూడా ఇది ఇలాగే కొనసాగ వలసినదేనా అనే ప్రశ్నకు రెండు సమాధానములు ఉన్నాయి. 
#ఉత్తర భారతీయుల ప్రకారము హిందీని జాతీయ భాష చెయ్యడము. 
# (హిందీకి దగ్గరగా లేని మాతృభాష కల) ఇతర భారతీయుల ప్రకారము ఇంగ్లీషును ఆంతరరాష్ట్ర సంబంధములకు వాడుకోవడము.
హిందీని జాతీయ భాషగా చాలా మంది దక్షిణభారతీయులు, హిందీకి దగ్గరగా లేని మాతృభాష కల ఇతర భారతీయులు ఒప్పుకున్నపటికీ వారు సాధారణంగా మూడు భాషలను నేర్ఛుకోవలసి వచ్చును. ఉత్తర భారతీయులకు కూడా ఒక వేరే ప్రాంతీయ నేర్పిస్తే బాగానే ఉంటుంది. ఈ విషయము మీద 1965 ప్రాంతాలలో పార్లమెంటులో నిర్ణయాలు తీసుకోవడాము జరిగింది కాని అమలు కాలేదు. ఆంధ్రప్రదేశ్ లో ప్రస్తుత అధికార భాషా సంఘము ప్రయత్నాల వలన ప్రభుత్వ జీ.వోలు కోర్టు కార్యకలాపాలు తెలుగులో పూర్తిగా అనువదించబడ్డాయి.

ఉత్తర భారతదేశములో నివసించే హిందీ రాని భారతీయులు చాలా మంది ద్వితీయ శ్రేణి పౌరులుగా (భారత పౌరుల కంటే తక్కువ వారిగా) భావింపబడడము కద్దు. అలాగే తమిళుల హింది వ్యతిరేక ఉద్యమము జగద్విదితమే (రామస్వామి నాయకర్ నాయకత్వములో) దీనికి హిందీ రాక పోవడము కొంత కారణము. యూరోపియన్ యూనియన్ లో తప్పితే ప్రపంచములో ఇంక ఏ దేశములో ఇటువంటి సమస్య లేనందున  ఈ సమస్య పరిష్కారము కనుగొనడానికి కొంత కాలము పడుతుంది.

## 2007 లో మార్పులు
* భారతదేశము లోనే కాక ప్రపంచములో నే అత్యంత ప్రతిష్ఠాకరమైన ఐ.ఐ.టి. ఎంటెన్స్ (IIT-JEE-2007) ను వివిధ భారతీయ భాషలలో 2007 నుండి నిర్వహిస్తున్నారు. ఇందులో తెలుగు కూడా ఉంది. ప్రశ్న పత్రాలు ఇంగ్లీషులో కాని హిందీలో కాని ఉంటాయి. జవాబులు అస్సామీ, బెంగాలీ, గుజరాతీ, హిందీ, కన్నడ, మలయాళం, మరాఠీ, ఒరియా, పంజాబీ, సింధీ, తమిళం, తెలుగు, ఉర్దూ లలో వ్రాయవచ్చు.

## మూలాలు

## ఆధారాలు
*http://www.hindu.com/mag/2004/01/18/stories/2004011800040300.htm  
*https://web.archive.org/web/20070312211349/http://nitawriter.wordpress.com/2006/11/02/are-south-indians-superior-to-north-indians/
*http://www.hindu.com/2005/06/21/stories/2005062108410400.htm  
*http://www.hindu.com/2005/09/18/stories/2005091803740600.htm 
*Indian languages page . Data 1995. Courtesy Library of Congress.

## బయటి లింకులు
* Official webpage explains the chronological events related to ''Official Languages Act'' and amendments
* ప్రభుత్వము వారి వారి భరతీయ భాషా సంశయనము వెబ్సైటు
* Ethnologue Ethnologue report on the languages of India
* ప్రభుత్వపు భారతీయ భాషా సాంకేతిక పరిజ్ఞ్నాము అభివృద్ది 
* భారత ప్రభుత్వ అధికారిక పోర్టల్
నెల్లూరు వేద, సంస్కృత కళాశాల

**వేద ‍‍, సంస్కృత కళాశాల** నెల్లూరులో ఉంది.శ్రీవేంకటేశ్వర విశ్వవిద్యాలయానికి అనుబంధంగా ఉన్న ఓరియంటల్ కళాశాల. నెల్లూరు పట్టణంలోని మూలాపేటలో ఇది ఉంది. స్థానికులంతా సంస్కృత పాఠశాలగా పిలుచుకుంటారు. అలాగ చెబితేనే చాలా మందికి తెలుస్తుంది..

ఆంధ్రప్రదేశ్ లో ముఖ్యమైన సంస్కృత కళాశాలలు 12 ఉన్నాయి. వాటిలో ముఖ్యమైనవి విజయనగరం, రాజమండ్రి, కొవ్వూరు, అకిరిపల్లి, చిట్టిగూడురు, నెల్లూరు, తిరుపతి లలో ఉన్నాయి.

## అధ్యాపక బృందం, వారి ప్రతిభ
ఇక్కడ అయ్యవార్లు అందరూ ఉద్దండ పండితులే. బ్రహ్మశ్రీ చింతలపూడి పూర్ణానందయ్య శాస్త్రులు గారు;శ్రీ భట్టాచార్యులు గారు;శ్రీ శేషు కుమార్ గారు; శ్రీ య వేంకటేశ్వర రావు గారు;శ్రీ నారాయణాచార్యులు గారు;శ్రీ గిరిజా లక్ష్మి గారు;శ్రీ కరిమద్దెల నరసింహారెడ్డి గారు;శ్రీ బాల సుబ్రహ్మణ్యం గారు; శ్రీ జొన్నలగడ్డ వేంకట రమణ గారు;శ్రీ హనుమంత రావు గారు . వీరంతా ప్రస్తుతం అక్కడ అధ్యాపకులుగా ఉన్నారు.

## మూలాలు

## వెలుపలి లంకెలు

వర్గం:ఆంధ్రప్రదేశ్ కళాశాలలు
రావులపాడు

**రావులపాడు**, తూర్పు గోదావరి జిల్లా, రావులపాలెం మండలానికి చెందిన గ్రామం..ఇది రెవెన్యూయేతర గ్రామం.
## ప్రముఖులు
*రేలంగి వెంకట్రామయ్య, పద్మశ్రీ అవార్డు పొందిన మొదటి హాస్యనటుడు.

## సమీప గ్రామాలు
వెదిరేశ్వరం, రావులపాలెం, ఈతకోట, కొమరాజులంక, ఊబలంక, గోపొలపురం

## మూలాలు

వర్గం:కోనసీమ
నరసాపురం (ఇందుకూరుపేట మండలం)

**నరసాపురం**, శ్రీ పొట్టి శ్రీరాములు నెల్లూరు జిల్లా, ఇందుకూరుపేట మండలానికి చెందిన రెవెన్యూయేతర గ్రామం .

## మూలాలు
నరసాపురం (అయోమయ నివృత్తి)

**నరసాపురం**, నర్సాపురం, నరసాపూర్ పేర్లుగల వేరువేరు గ్రామాలు, పట్టణాల,ఇతరలాకు లింకులు ---

## ఆంధ్రప్రదేశ్
*నరసాపురం (పశ్చిమ గోదావరి జిల్లా) - పశ్చిమ గోదావరి జిల్లాకు చెందిన ఒక పట్టణం, మండలం.
*టి.నరసాపురం (పశ్చిమ గోదావరి జిల్లా) - పశ్చిమ గోదావరి జిల్లాకు చెందిన ఒక మండలం, గ్రామం.
*నరసాపురం (విస్సన్నపేట) - కృష్ణాజిల్లా విస్సన్నపేట మండలానికి చెందిన గ్రామం.
*నరసాపురం (ఇందుకూరుపేట) - నెల్లూరు జిల్లా, ఇందుకూరుపేట మండలానికి చెందిన గ్రామం
*నరసాపురం (రుద్రవరము) - కర్నూలు జిల్లా, రుద్రవరము మండలానికి చెందిన గ్రామం
*నరసాపురం (వెల్దుర్తి ) - కర్నూలు జిల్లా, వెల్దుర్తి మండలానికి చెందిన గ్రామం
*నరసాపురం (పద్మనాభం) - విశాఖపట్నం జిల్లా, పద్మనాభం మండలానికి చెందిన గ్రామం
*నరసాపురం (రామభద్రాపురం) -- విజయనగరం జిల్లా, రామభద్రాపురం మండలానికి చెందిన గ్రామం
*నరసాపురం (పొందూరు ) - శ్రీకాకుళం జిల్లా, పొందూరు మండలానికి చెందిన గ్రామం
*నరసాపురం (కాశి నాయన) --వైఎస్ఆర్ జిల్లా, శ్రీ అవధూత కాశి నాయన మండలానికి చెందిన గ్రామం
*ఎన్.నరసాపురం (నక్కపల్లి) - విశాఖపట్నం జిల్లా, నక్కపల్లి మండలానికి చెందిన గ్రామం
*నరసాపురం (కోరుకొండ) - తూర్పు గోదావరి జిల్లా, కోరుకొండ మండలానికి చెందిన గ్రామం
*నరసాపురం (పరిగి) - అనంతపురం జిల్లా, పరిగి మండలానికి చెందిన గ్రామం
*నర్సాపురం (శింగనమల) - అనంతపురం జిల్లాలోని శింగనమల మండలానికి చెందిన గ్రామం
*నరసాపురం (బెళుగుప్ప) - అనంతపురం జిల్లా, బెళుగుప్ప మండలానికి చెందిన గ్రామం
*నరసాపురం (పెద్దపప్పూరు) - అనంతపురం జిల్లా,పెద్దపప్పూరు మండలానికి చెందిన గ్రామం.
*నర్సాపురం శాసనసభ నియోజకవర్గం - ఆంధ్రప్రదేశ్ -కు చెందిన పశ్చిమ గోదావరి జిల్లాలోని శాసనసభ నియోజకవర్గం.
*నరసాపురం లోక్‌సభ నియోజకవర్గం - ఆంధ్రప్రదేశ్ -కు చెందిన 25 పార్లమెంటు నియోజక వర్గాలలో ఇది ఒకటి

## తెలంగాణ

### నరసాపురం
*నరసాపురం (వెంకటాపూర్) --- జయశంకర్ భూపాలపల్లి జిల్లా, వెంకటాపూర్‌ మండలానికి చెందిన గ్రామం
*నర్సాపురం (చంద్రుగొండ) - భద్రాద్రి కొత్తగూడెం జిల్లాలోని అన్నపురెడ్డిపల్లి మండలానికి చెందిన గ్రామం
*నర్సాపురం (దుమ్ముగూడెం) - భద్రాద్రి కొత్తగూడెం జిల్లాలోని దుమ్ముగూడెం మండలానికి చెందిన గ్రామం

### నరసాపూర్
*నరసాపూర్ (నారాయణఖేడ్)--- మెదక్ జిల్లా, నారాయణఖేడ్ మండలానికి చెందిన గ్రామం
*నరసాపూర్ (తరిగొప్పుల)--- జనగామ జిల్లా, తరిగొప్పుల మండలానికి చెందిన గ్రామం
గౌతమి

**గౌతమి** పేరు ఈ క్రింది వాటిలో దేనినైనా సూచించవచ్చు. 

*గౌతమి (నది)
*గౌతమి (నటి), తెలుగు సినిమా నటి
*గౌతమి (ఫాంటు), ఒక తెలుగు ఫాంటు
* గౌతమి గ్రంథాలయము, ఆంధ్ర ప్రదేశ్ లోని అతి ప్రాచీన గ్రంథాలయాల్లో ఒకటి.
* గౌతమి (సినిమా), 1987లో విడుదలైనది. దర్శకుడు క్రాంతికుమార్
గౌతమి (ఫాంటు)

thumb|200px|right|గౌతమి ఫాంటు నమూనా
**గౌతమి** మైక్రో సాఫ్ట్ విండోస్ ఎక్స్ పీ కంప్యూటర్ ఆపరేటింగ్ సిస్టంలో అనుసంధానించబడిన ఒక ట్రూటైప్ తెలుగు యూనీకోడ్ ఫాంటు.  ఈ ఫాంటు యొక్క 1.2.1 వ వర్షన్‌లో 614 గ్లిఫ్‌లు ఉన్నాయి. ఈ ఫాంటును రఘునాథ జోషీ, ఓంకార్ షిండే యూజర్ ఇంటర్‌ఫేజు కొరకు తయారుచేశారు.
 గౌతమి అనేది తెలుగు లిపిని ప్రదర్శించడానికి ఉపయోగించే ఒక మైక్రోసాఫ్ట్ విండోస్ టైప్ ఫేస్.  విండోస్ సర్వర్ 2003, విండోస్ సర్వర్ 2008, విండోస్ ఎక్స్ పి, విండోస్ విస్టా, విండోస్ 7, విండోస్ 8 లలో దీని వెర్షన్లు సరఫరా చేయబడ్డాయి.   ఇది దిగువ శ్రేణిలకు యూనికోడ్ మద్దతును కలిగి ఉంది.ఇది మొదట 2001 సంవత్సరంలో విడుదల అయినది.ఇంటర్నెట్ లో ఎక్కడైనా తెలుగు ను చదవడం, రాయడం కొరకు బాగా ప్రచారంలో  ఉన్న  తెలుగు యూనికోడ్ ఫాంట్ గౌతమి .  ఆపరేటింగ్ సిస్టంలో ఈ  ఖతి  ఉండటం వలన  వెబ్లో  తెలుగు యీనికోడ్ రూపంలో   న్యూస్ పేపర్, తెలుగు కంటెంట్ ఏదైనా వెబ్ సైట్ లో చదవటం సులువైనది. ఈ టైప్ ఫేస్ Office అప్లికేషన్ ల్లో కూడా లభ్యం అవుతుంది.ఇప్పటికి చాలా వరకు పాత కంప్యూటర్ లలో తెలుగు కోసం ఈ ఖతిని ఉపయోగిస్తారు . దీని వలన వేరే Office అప్లికేషన్ వాడుతున్నప్పుడు రూపురేఖలు మారవు.    

## ఫాంటు పేరువెనుక చరిత్ర
నేషనల్ సెంటర్ ఫర్ సాఫ్ట్ వేర్ టెక్నాలజీ నుంచి తెలుగు కు రిసోర్స్ పర్సన్ అయిన రాధిక మామిడి  R_K_Joshi టీమ్ తో కలిసి పనిచేస్తున్నప్పుడు "గౌతమి" అనే పేరు పెట్టారు. ఇది గోదావరి నది యొక్క ఉపనది గౌతమి" ను సూచిస్తుంది. గౌతమి, గోదావరి నదులకు తెలుగు మాట్లాడే సమాజంతో గాఢమైన అనుబంధం ఉంది. అందువల్ల, ఈ టైప్ ఫేస్ యొక్క పేరు చాలా మంచిగా కనిపిస్తుంది.

ప్రాథమిక లాటిన్

లాటిన్-1 సప్లిమెంట్

తెలుగు

గౌతమి ఇండిక్ స్క్రిప్ట్-తెలుగు కోసం ఓపెన్ టైప్ ఫాంట్. ఇది యునికోడ్ పై ఆధారపడింది, ట్రూటైప్ రూపురేఖలను కలిగి ఉంది, UI ఫాంట్ వలె ఉపయోగించటానికి రూపొందించబడింది.

అవలోకనం

ఫైల్ పేరు Gautami.ttf

గౌతమిబ్.టిఎఫ్

స్టైల్స్ & బరువు  గౌతమి

గౌతమి బోల్డ్

**డిజైనర్లు** రఘునాథ్ జోషి (టైప్ డైరెక్టర్), ఓంకర్ షెండే

**కాపీరైట్** © 2015 మైక్రోసాఫ్ట్ కార్పొరేషన్

స్క్రిప్ట్ టాగ్ లు dlng:'Telu'  slng:'Telu'

కోడ్ పేజీలు 1252 లాటిన్ 1

ఫిక్సిడ్ పిచ్ లేదు 

## మూలాలు

వర్గం:తెలుగు ఖతులు
గౌతమి (నటి)

**తాడిమల్ల గౌతమి** (జననం 1969 జూలై 2) తెలుగు, తమిళ సినిమా నటి. ఈమె విశాఖపట్నంలో ఎలక్ట్రానిక్ ఇంజనీరింగ్ చదువుతుండగా సినిమాలలో నటించే అవకాశమొచ్చింది. ఈమె ఏసుక్రీస్తు జీవితగాథను చిత్రీకరించిన దయామయుడు సినిమాతో రంగప్రవేశం చేసింది. ఈమె *గురు శిష్యన్* సినిమాతో తమిళ సినిమా రంగములో ప్రవేశించినది. ఇందులో రజనీకాంత్ సరసన నటించినది. 

గౌతమి, జెంటిల్మన్ సినిమాలో ప్రభుదేవాతో కలిసి డ్యాన్స్ చేసిన చికుబుకు రైలే పాట చాలా ప్రాచుర్యము పొందినది.

## వ్యక్తిగత జీవితం
గౌతమి ఆంధ్రప్రదేశ్‌లోని శ్రీకాకుళంలో టి. ఆర్. శేషగిరిరావు, వసుంధరా దేవి దంపతులకు జన్మించింది. ఆమె తండ్రి ఆంకాలజిస్ట్ కాగా తల్లి పాథాలజిస్ట్. గౌతమి బెంగుళూరులోని బిషప్ కాటన్ బాలికల పాఠశాలలో చదువుకుంది.

ఆమె 1998 జూన్ 4న చెన్నైలో సందీప్ భాటియా అనే వ్యాపారవేత్తను వివాహం చేసుకుంది. ఈ దంపతులకు సుబ్బులక్ష్మి అనే కుమార్తె 1999లో జన్మించింది. తర్వాత వారు 1999లో విడాకులు తీసుకున్నారు.

ఆ తరువాత 2004 నుండి 2016 వరకు నటుడు కమల్ హాసన్‌తో రిలేషన్‌షిప్‌లో ఉన్న గౌతమి అతనితో తన సంబంధాన్ని ముగించుకున్నట్లు తన బ్లాగ్‌ ద్వారా ప్రకటించింది. "నేను మిస్టర్ హాసన్ ఇకపై కలిసి లేమని ఈ రోజు చెప్పడం నాకు హృదయ విదారకంగా ఉంది. దాదాపు 13 సంవత్సరాల తరువాత, నా జీవితంలో నేను తీసుకున్న అత్యంత వినాశకరమైన నిర్ణయాలలో ఇది ఒకటి.." అని గౌతమి తన బ్లాగ్‌లో రాసుకుంది.

ఆమె 35 సంవత్సరాల వయస్సులో ఆమె రొమ్ము క్యాన్సర్‌తో బాధపడింది. ఆ తర్వాత కోలుకుంది.

## కొన్ని తెలుగు చిత్రాలు
* కృష్ణారామా  (2023)
* అన్నీ మంచి శకునములే (2023)
*దయామయుడు (1987)
*శ్రీనివాస కల్యాణం
*పృథ్వీరాజ్ (1988)
*అగ్గి రాముడు
*అన్న
*విచిత్ర సోదరులు (1989)
*అన్న-తమ్ముడు (1990)
*జంటిల్ మేన్ (1993)
*ఖైదీ అన్నయ్య (1994)
*బొబ్బిలి రాయుడు (1994)
*డియర్ బ్రదర్
*క్రోధం (1990)
*రత్నగిరి అమ్మోరు (1999)
* స్కంద (2023)
* ఆ ఒక్కటీ అడక్కు (2024)
* 35 చిన్న కథ కాదు (2024)
* సింబా (2024)

## రాజకీయ జీవితం
గౌతమి 1997లో భారతీయ జనతా పార్టీలో చేరి పార్టీలో వివిధ హోదాల్లో పని చేసి 2023 అక్టోబర్ 23న బీజేపీ పార్టీకి రాజీనామా చేసింది. ఆమె 2024లో అన్నాడీఎంకే పార్టీ జనరల్ సెక్రటరీ, మాజీ సీఎం ఎడపడి కె. పలనిసామి ఆధ్వర్యంలో ఆల్ ఇండియా అన్నా ద్రవిడ మున్నేట్ర కళగం (ఏఐడీఎంకే) పార్టీలో చేరింది.

## బయటి లింకులు
* ఐ.ఎమ్.డి.బి.లో గౌతమి పేజీ.

## మూలాలు

వర్గం:తెలుగు సినిమా నటీమణులు
వర్గం:క్యాన్సరు వ్యాధి నుండి కోలుకున్న వ్యక్తులు
భూమిక చావ్లా

తెలుగు సినిమాలలో రంగప్రవేశం చేసిన ముంబయి కథానాయికలలో **భూమిక చావ్లా** ఒకరు. భూమికకు యువకుడు మొదటి సినిమా. తరువాత తమిళం, హిందీ చిత్రాలలో నటించి పేరు తెచ్చుకొంది. ఈమెకు మిస్సమ్మ (2003 సినిమా) చిత్రానికి గాను ఉత్తమ నటిగా నంది పురస్కారం లభించింది.

## బాల్యం, జీవిత విశేషాలు
ఆగస్టు 21, 1978లో ఢిల్లీలో జన్మించిన భూమిక తన చదువును కూడా అక్కడే పూర్తి చేసింది. తనకు ఇష్టమైన మోడలింగ్ రంగంలో అవకాశాలను వెదుక్కుంటూ ముంబై చేరింది. ఆమె తండ్రి ఆశిష్ సింగ్ చావ్లా సైన్యంలో అధికారి. ఆమె అన్న కూడా సైన్యంలోనే పనిచేస్తున్నాడు. మొదట్లో పాండ్స్ పౌడర్ ప్రకటనలో కనిపించిన ఆమెకు తరువాత నెమ్మదిగా సినిమాల్లో అవకాశాలు తలుపు తట్టాయి.

బాలీవుడ్ లో ఆమె మొదటి సినిమా 2003లో విడుదలై, సల్మాన్ ఖాన్ కథా నాయకుడిగా నటించిన *తేరే నామ్*. యోగా గురువైన భరత్ ఠాకూర్ ను 2007లో వివాహం చేసుకున్నది. కవిత్వం అంటే ఆమెకు మంచి ఆసక్తి.

## ఫిల్మోగ్రఫీ

### వెబ్ సిరీస్

### మ్యూజిక్ వీడియోలు

## అవార్డులు & నామినేషన్లు

## మూలాలు

వర్గం:తెలుగు సినిమా నటీమణులు
వర్గం:నంది ఉత్తమ నటీమణులు
వర్గం:1978 జననాలు
వర్గం:జీవిస్తున్న ప్రజలు